<classify> WAKUU wa mikoa ya Dar es Salaam na Arusha, Paul Makonda na Mrisho Gambo uandik- ishaji usioridhisha wa wananchi katika uchaguzi wa Serikali za Mitaa utakaofanyika baadaye mwaka huu umewaweka pabaya.Mbali ya Makonda na Gambo, mwingine ni Mkuu wa Mkoa wa Kilimanjaro, Dk Anna Mghwira. Kwa mujibu wa Waziri wa Nchi, Ofisi ta Rais, Tawala za Mikoa na Serikali za Mitaa, Selemani Jafo, mikoa ya Dar es Salaam, Arusha na Kilimanjaro ni miongoni mwa mikoa iliyofanya vibaya katika siku mbili za uandikishaji.Jafo alisema Dar es Salaam imeandikisha kwa asilimia nane, Kilimanjaro asilimia 12 na Arusha asilimia 13. Aliitaja mikoa iliyofanya vizuri kwa siku mbili za uandikishaji ni Iringa asilimia 53, pamoja na Mbeya, Songwe na Tanga. Jafo alikuwa akizungumza katika mkutano wa hadhara eneo la Majalila wilayani Tanganyika mkoani Katavi, ambao ulihutubiwa na Rais John Magufuli akihitimisha ziara yake ya siku tatu mkoani humo. Kutokana na kusuasua huko, Jafo alisema anamwomba Rais Magufuli akiridhia awachukulie hatua hao wakuu wa mikoa hiyo na watendaji wengine. Kwa kuwa ajenda ni uchaguzi, nitaomba nilete dokezo maalumu kwako kwa hawa ambao hawajafikia asilimia hamsini kwa sababu ya uzembe wachukuliwe hatua, alisema Jafo. Alisema uchaguzi ni ajenda ya maendeleo hivyo haiwezekani watendaji hao wazembee katika uandikishaji. Maeneo hayo wapo wakuu wa mikoa, wakuu wa wilaya, wakurugenzi, watendaji wa kata, vijiji, wote hawa walipaswa kuona hili jambo ni ajenda ya maendeleo, alieleza Jafo. Uandikishaji wa wapiga kura kwa ajili ya Uchaguzi wa Serikali za Mitaa umeanza Oktoba 8, mwaka huu na utakamilika Oktoba 14, mwaka huu. Uandikishaji huo ni kwa ajili ya Uchaguzi wa Serikali za Mitaa utakaofanyika Novemba 24, mwaka huu. Akizungumzia masuala mengine, Jafo alisema Hospitali ya Wilaya ya Tanganyika ambayo jana Rais Magufuli aliweka jiwe la msingi, ni moja ya hospitali mpya za wilaya 67. Alisema hizo zinaungana na hospitali nyingine mbili ya Uhuru inayojengwa mkoani Dodoma na ya Tunduma.Aidha, Jafo alibainisha kuwa hivi karibuni kutaanza kujengwa hospitali nyingine 27 na hivyo kufikisha hospitali mpya 97.  <topic>: KITAIFA 